open-index/open-wikipedia-markdown huggingface dataset:
Spoldingo didysis tiltas

**Spoldingo didysis tiltas** – arkinis tiltas per Velando upę Spoldine, Anglijoje, JK. Vienas iš septynių tiltų mieste, kertančių Velando upę.

## Istorija
Tiltas pastatytas 1838 m. Jis sujungė miesto turgaus aikštes vakarinėje upės pusėje (dabartinė Tilto gatvė) ir Spoldingo Šv. Marijos ir Šv. Mikalojaus bažnyčią rytinėje upės dalyje (dabartinė Bažnyčios gatvė).

1975 m. liepos 24 d. Spoldingo didysis tiltas įtrauktas į Jungtinės Karalystės paveldo sąrašą.

## Konstrukcija
Tiltas pastatytas iš akmens. Konstrukciją sudaro viena arka su penkių skydų parapetu. Tilto viduryje išraižyti pastatymo metai – 1838 m.

## Šaltiniai
Cristiana Capotondi

**Kristiana Kapotondi** (, g. 1980 m. rugsėjo 13 d. Roma) – italų aktorė.

## Biografija
Gimė italų žydės ir kataliko šeimoje. Yra baigusi komunikacijos studijas Romos La Sapienza universitete.

Būdama 13, debiutavo TV kanalo RAI seriale  „Amico mio“, taip pat televizijos reklamose.

1995 m. pirmą kartą filmavosi kine, tačiau iki 2006 m. daugiausia vaidino televizijos filmuose.

## Dalinė filmografija
* Kriptonas (2011)
* Blogiausia mano gyvenimo savaitė (2011)
* Atspėk, kas ateis per Kalėdas? (2013)
* Mafija žudo tik vasarą (2013)
* 7 minutės (2016)

## Pagrindiniai apdovanojimai
* David di Donatello nominacijos (2006 ir 2012 m.)
* Nastro d’Argento nominacijos (2005, 2008, 2014); Guglielmo Biraghi apdovanojimas (2007)
* Kineo apdovanojimas (2006), nominacijos (2008, 2012)
* Taorminos kino festivalis (2010)
* Venecijos kino festivalis L’Oreal Paris apdovanojimas (2008)

## Nuorodos

* Oficiali svetainė 
* IMDb profilis

## Šaltiniai
Florence Scovel Shinn

**Florensė Skovel Šin** (; g. 1871 m. rugsėjo 24 d. Kamdene, Naujajame Džersyje) – amerikiečių menininkė ir knygų iliustratorė, kuri būdama vidurinio amžiaus tapo Naujosios minties judėjimo mokytoja ir metafizinės krypties rašytoja. Tarp Naujosios minties judėjimo šalininkų geriausiai žinoma dėl savo pirmosios knygos „Gyvenimo žaidimas ir kaip jį žaisti“ (1925 m.; ).

## Bibliografija

**The Game of Life and How to Play it*, 1925 m.
**Your Word  is Your Wand*, 1928 m.
**The Secret  Door to Success*, 1940 m.
**The Power  of the Spoken Word*, 1945 m.
**Collected  works: F.S. Shinn, The Wisdom of Florence Scovel Shinn: Four complete books*, 1989 m.
**The Magic  Path of Intuition*, 2013 m.

Vertimų į lietuvių kalbą kol kas nėra.
Nesugrąžinamas laikas

**Nesugrąžinamas laikas** () – 2002 m. Prancūzijoje sukurtas psichologinis trileris. Jį sudaro 13 epizodų, kurių veiksmas pateikiamas atbuline tvarka. Juose pasakojama apie vaikiną, ieškantį kas išprievartavo ir žiauriai sumušė jo merginą.

Juosta debiutavo Kanų kino festivalyje ir sulaukė didžiulio atgarsio dėl joje esančios net 9 minutes trunkančios išprievartavimo scenos (ši buvo nufilmuota viena kamera vienu dubliu). Juosta taip šokiravo žiūrovus, kad nemaža dalis auditorijos paliko salę nesibaigus filmui, o dvidešimčiai žmonių prireikė medikų pagalbos. Kritikai taip pat nevienareikšmiškai įvertino filmą, kuris dažnai vertinamas kaip homofobiškas.

Muziką filmui sukūrė Thomas Banglater iš grupės “Daft Punk”.

## Pagrindiniai aktoriai
: *Aktorius – vaidmuo*
* Monica Bellucci – Alex
* Vincent Cassel – Marcus
* Albert Dupont – Pierre
* Jo Prestia – Le Tenia
* Stephane Drouot – Stephane
* Michel Gondoin – Mick

## Šaltiniai
Deitono lietuvių Šv. Kryžiaus bažnyčia

**Deitono lietuvių Šv. Kryžiaus bažnyčia** () – JAV lietuvių katalikų bažnyčia Deitone, Ohajo valstijoje, priklausanti Sinsinačio arkivyskupijai.

## Istorija

Bažnyčia pastatyta 1965 m. pagal architekto Jono Muloko projektą. 1991 m. įtraukta į Amerikos istorinių vietų registrą.

## Šaltiniai

## Nuorodos

* Ohajaus lietuviai
Plojimai

**Plojimai**, ***aplodismentai*** – plojant delnais išreiškiamas socialinis gestas, publikos naudojamas įvairių pramoginių ar socializacijos renginių bei įvykių metu, siekiant pademonstruoti susižavėjimą, susidomėjimą, palaikymą ar sveikinimą.

Priklausomai nuo plojimo greičio bei konteksto gali turėti ir kitokią prasmę: itin lėtas išreiškia sarkazmą ar pajuoką, itin greitas dažnai naudojamas su ironija.

Tam tikrose aplinkose ar socialinėse situacijose šis gestas laikomas nederamu, vertinamas kaip kultūros stoka, neetiškas elgesys, įžeidimas ar netgi kaip patyčios: įvairių pagerbimų metu, po šalies himno, po profesionalo atsakingo darbo, nelaimėje, maldos namuose ar kitose susikaupimo, pagarbos bei rimties reikalaujančiose aplinkose ar situacijose.

## Išnašos
Amanda Sandrelli

**Amanda Sandreli** (, g. 1964 m. spalio 31 d. Lozana) – italų aktorė, dainininko Gino Paoli ir aktorės Stefania Sandrelli duktė.

Yra ištekėjusi už Peru aktoriaus Blas Roca-Rey, kartu augina 2 sūnus.

## Dalinė filmografija
* Dėmesys (1985)
* Moterys iš palėpės (1992)

## Nuorodos
* IMDb profilis
Ingrid Thulin

**Ingrida Tulin** (, (1926–2004) – švedų kino aktorė.

## Biografija
Prieš baigdama aktorystės mokyklą Stokholmo dramos teatro mokykloje, Tulin mokėsi baleto. 5 dešimtmetyje ji daugiausia vaidino teatre.

Aktorė geriausiai žinoma iš bendradarbiavimo su garsiu švedų režisieriumi Ingmar Bergman, kurio filmuose 1957–1983 m. ji pasirodė net 9 kartus. Taip pat ji filmavosi pas tokius režisierius kaip Tinto Brass, Luchino Visconti ir Mauro Bolognini.

1980 m. buvo Berlyno kino festivalio žiuri nare.

## Asmeninis gyvenimas
1952–1955 m. buvo ištekėjusi už aktoriaus ir režisieriaus Claes Sylwander.

1959–1989 m. buvo ištekėjusi už Harry Schein, Švedijos kino instituto įkūrėjo, nors tuo laikotarpiu daug metų gyveno atskirai. 7 dešimtmetyje ji įsikūrė Italijoje, iš kurios į gimtinę grįžo dėl ligos.

## Dalinė filmografija
* Žemuogių pievelė (1957)
* Žiemos šviesa (1963)
* Dievų žlugimas (1969)
* Trumpa stiklinių lėlių naktis (1971)
* Kitės salonas (1976)

## Pagrindiniai apdovanojimai
* Kanų kino festivalis – geriausia aktorė (1958)
* BAFTA nominacija – geriausia antrojo plano aktorė (1974)
* David di Donatello – specialus apdovanojimas (1974)
* David di Donatello nominacija – geriausia aktorė (1991)

## Nuorodos
* IMDb profilis
Universitetų reitingas

**Universitetų reitingas** – sistema, skirta universitetų (ir, galbūt, kitų aukštųjų mokyklų) vertinimui, išrikiuojanti juos eilės tvarka pagal išmatuotą gerumą.

Nustatyta, kad aukštesnė vieta reitinguose koreliuoja su didesniu universiteto finansavimu.

Dalis universitetų keičia savo strategiją taip, kad užimtų geresnę vietą reitinguose.

Universitetų reitingai kritikuoti dėl subjektyvių apklausų vertinimų, nepagrįstų įverčių svorių.

2014 m. trys reitingai buvo pripažinti pagrindiniais: Academic Ranking of World Universities, QS World University Rankings ir Times Higher Education World University Ranking.

## Išnašos
Madeleine Pascal

**Madeleine Pascal** (g. 1946 m. Paryžiuje) – Prancūzijos dainininkė.

Nuo 13-kos pradėjo dainuoti ir groti gitara. 1965 metais išleido debiutinį singlą „La Vérité“. 1966 m. atstovavo Šveicarijai „Eurovizijos“ dainų konkurse, su daina „Ne vois-tu pas?“ užėmė 6 vietą.

## Nuorodos
* Daina „Ne vois-tu pas?“

|-
Carole Vinci

**Carole Vinci** (g. 1950 m. Ženevoje) – Šveicarijos dainininkė.

1978 metais su daina „Vivre“ dalyvavo „Eurovizijos“ dainų konkurse, jame užėmė 9 vietą.

## Nuorodos
* Daina „Vivre“

|-
Nuogos moters portretas

**Nuogos moters portretas** () – 1981 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Nino Manfredi – Sandro
* Eleonora Giorgi – Laura / Riri
* Georges Wilson – Zanetto
* Carlo Bagno – Giovanni
* Beatrice Ring – Beatrice 

## Turinys

Prekiatojo knygomis Sandro ir jo žmonos Lauros santuoką ištinka krizė. Apsistojęs pas savo naują pažįstamą fotografą jis atranda apsinuoginusios moters nuotrauką, kurioje esanti moteris be galo panaši į jo žmoną. Sužinojęs šios vardą (Riri), Sandro intensyviai pradeda ieškoti merginos. Radęs ją, niekaip negali nusiraminti: Riri atrodo visiška priešingybė Laurai: raudonplaukė, laisvai bendraujanti, nevengianti vyriškos kompanijos. Sandro, vis dar kankinamas abejonių, galiausiai įtiki, kad Riri ir Laura nėra tas pats asmuo, tačiau netrukus vėl pradeda abejoti. Galiausiai Riri dingsta, o kuomet po ilgų paieškų Sandro pavyksta ją rasti, ši siūlo pasirinkti: ji arba Laura. Sandro nusprendžia likti su Riri…
Keturis kartus tą naktį

**Keturis kartus tą naktį** () – 1971 m. itališka erotinė komedija.

## Siužetas

Tiną, vaikštinėjančią parke su šunimi, užkalbina sportinį automobilį vairuojantis Džianis. Vakare jis apsilanko jos namuose ir jiedu važiuoja į naktinį klubą pašokti. Mergina gerai išauklėta ir nelinkusi į trumpalaikius santykius, tačiau namo grįžta suplėšyta suknele.

Tai, kas įvyko tą naktį, savo skirtingas versijas pateikia Tina, Džianis ir šio namų durininkas.

## Pagrindiniai aktoriai
: *Aktorius – vaidmuo*
* Daniela Giordano – Tina
* Brett Halsey – Džanis
* Dick Randall – durininkas
* Valeria Sabel – Tinos motina
* Pascale Petit – Esmeralda
* Michael Hinz – Rudis 
* Brigitte Skay – Mumu
Brigitte Skay

**Bridžita Skai** (, tikrasis vardas – *Brigitte Johanna Riedle*), (1940 – 2012) buvo vokiečių kino aktorė, vaidinusi tiek gimtinėje, tiek Italijoje kuriamuose filmuose. 

## Dalinė filmografija
* Izabelė, velnio hercogienė (1969)
* Keturis kartus tą naktį (1971)
* San Babilo aikštė, 20 valanda (1976)

## Nuorodos

* IMDb profilis
Makiavelizmas

**Makiavelizmas** – politinė doktrina, paremta principu „tikslas pateisina priemones“, rekomenduojanti klastą, veidmainystę, smurtą, cinizmą ir jokių skrupulų nepaisymą. Pavadinta pagal italų renesanso politinio veikėjo, rašytojo, filosofo, istoriko Nikolo Makiavelio pavardę, nes jis savo kūrinyje „Kunigaikštis“ (*II principe*;  1513 m., išleistas 1523 m.) aprašė tokią savo epochos politinę praktiką.
Daniela Poggi

**Daniela Podži** (, g. 1954 m. spalio 17 d.) – italų kino aktorė ir televizijos laidų vedėja. 

## Dalinė filmografija
* Mes įsigijome katerį (1980)
* Nesėkmių ruožas (1982)
* Temstant (1992)
* Keista Olgos O istorija (1995)
* Vakarienė (1998)

## Nuorodos

* IMDb profilis
Temstant

**Temstant** () – 1992 m. Italijpoje sukurtas psichologinis trileris.

## Turinys

Luiza – aktorė, paskutiniu metu periodiškai sulaukianti grasinančių skambučių. Vieną vakarą, persekiotojas pasirodo jos namuose. Dingsta į garažą išėjęs vyras, o Luiza su savo kūdikiu priversta slėptis. Tuo pat metu į namus grįžta daiktus pamiršusi vaiko auklė, tačiau ir tai nesulaiko maniako. Jis suriša merginą ir vėliau išprievartauja Luizą, tačiau vėliau šiai pavyksta perimti veiksmo kontrolę. Kuomet užpuolikas surištas, Luiza nusprendžia nekviesti policijos, bijodama, kad šis anksčiau ar vėliau sulauks pasigailėjimo, ir pati su juo susidoroti…

## Pagrindiniai aktoriai
: *Aktorius – vaidmuo*
* Daniela Poggi – Luiza
* Gianluca Favilla – Džordžas
* Cecilia Luci – auklė Paula
* Paolo Lorimer – užpuolikas
Barbara Broccoli

**Barbara Brokoli** (, g. 1960 m. birželio 18 d. Los Andžele) – JAV kino prodiuserė. 

## Biografija
Barbara yra bondiados prodiuserio Albert R. Broccoli ir scenaristės bei aktorės Dana Wilson duktė. Jos tėvas buvo pagrindinis Bondo serijos prodiuseris, todėl Barbara nuo vaikystės iš arti matė šių filmų kūrimo procesą. Baigusi studijas Layona universitete, pirmiausia ji prisidėjo prie 1983 m. kurto filmo „Aštuonkojė“, kuriame buvo režisieriaus asistentė. 1987 m. filme „Į dienos šviesą“ ji jau buvo prodiuserio asistentė.

1990 m. Albert R. Broccoli perdavė savo kompanijos „Eon Productions“ valdymą Barbarai ir jos netikram broliui Michael G. Wilson. Bondiados filmai, kuriuose pagrindinius vaidmenis sukūrė Pierce Brosnan ir Daniel Craig, jau buvo prodiusuoti Barbaros Brokoli.

Be bondiados serijos, Barbara prodiusavo keletą kitų filmų bei teatro pjesių. Šiuo metu ji yra pagrindinė bondiados filmų prodiuserė.

## Šaltiniai
Paola Senatore

**Paola Senatorė** (, g. 1949 m. lapkričio 9 d. Roma) – karjerą baigusi italų kino aktorė.

## Biografija
Senatorė 1970-aisias intensyviai filmavosi komedijose, giallo ir kriminaliniuose filmuose, tačiau paprastai atlikdavo antraplanius vaidmenis. Dešimtmečio viduryje, susipažinusi su režisieriais Tinto Brass ir Joe D'Amato, ji vis dažniau pasirodydavo erotiniuose filmuose, taip pat ėmė pozuoti aktams vyrams skirtuose žurnalams Playboy ir Playmen.

9 dešimtmečio viduryje aktorė tapo priklausoma nuo narkotikų ir sulaukdavo vis mažiau pasiūlymų filmuotis. Pasinaudojęs jos sunkia materialiniame padėtimi (Senatorė tuo metu laukėsi), režisierius D’Amato įkalbėjo ją nusifilmuoti keliuose pornografiniuose filmuose. Šie vaidmenys ir 1985 m. rugsėjį įvykęs areštas dėl narkotikų laikymo bei platinimo galutinai baigė jos kaip aktorės karjerą.

## Dalinė filmografija
* Gėlė su plieniniais žiedlapiais (1973)
* Žudikas rezervavo devynias vietas (1974)
* Kitės salonas (1976)
* Emanuelė Amerikoje (1977)
* Nene (1977)
* Naktinė slaugė (1979)
* Veiksmas (1980)

## Šaltiniai

## Nuorodos

* IMDb profilis
Nika Turković

**Nika Turković** (g. 1995 m. birželio 7 d. Zagrebe) – Kroatijos dainininkė.

2004 m. dalyvavo 2-ajame vaikų Eurovizijos dainų konkurse Lilehameryje (Norvegija). Su daina „Hej Mali“ Nika užėmė trečią vietą.

2006 m. išleido debiutinį albumą „Alien“.

## Diskografija
* *Alien* (2006)

## Nuorodos
* Daina „Hej Mali“

|-
Lilli Carati

**Lili Karati** (, tikras vardas *Ileana Caravati*) (1956 – 2014) buvo italų kino aktorė.

## Biografija
Karati gimė Lombardijoje esančiame Varezės mieste. Vėliau, persikėlusi į Milaną, ji ėmė dirbti foto modeliu, o 1974 m. dalyvavo grožio konkurse Mis Italija, kuriame užėmė 2 vietą ir pelnė „Mis Elegancija“ titulą. Šiame konkurse žiuri nariu buvęs prodiuseris Franco Castaldi vėliau pasiūlė jai vaidmenį filme „Koks tavo ženklas?“, po kurio Karati nusprendė tapti aktore. Vienas žymiausių jos vaidmenų – filmas „Kai tau dvidešimt“, Italijoje dažnai vadinamas kultiniu.

Dažniausiai ji pasirodydavo komedijose. 1980-ųjų pradžioje, susipažinusi su režisieriumi Joe D'Amato, nusifilmavo keturiuose jo filmuose. Dešimtmečio viduryje dėl priklausomybės nuo kokaino bei heroino, ieškodama būdų užsidirbti, ėmė pozuoti erotiniams žurnalams ir nusifilmavo penkiuose pornografiniuose filmuose.

1981 m. kilo skandalas, kuomet televizijos kanalo RAI pirmojoje programoje Karati pasirodė apsvaigusi nuo narkotikų. 1988 m. gegužę ji buvo suimta už narkotikų laikymą, o areštinėme bandė nusižudyti persipjaudama venas. Vėliau ji dar kartą nesėkmingai žudėsi, iššokdama pro langą. 1993 m. buvo nuteista kalėti 5 mėnesius.

1990-aisiais aktorė įveikė priklausomybę nuo narkotikų ir ėmė darbuotis komunoje, kur pati padėjo kitiems nuo narkotikų priklausomiems žmonėms (apie tai 2008 m. sukurtas dokumentinis filmas).

2011 m. ji ketino grįžti į kiną, tačiau tuo metu jai buvo diagnozuotas smegenų vėžys. Nuo šios ligos ji ir mire 2014 m.

## Dalinė filmografija
* Koks tavo ženklas? (1975)
* Kai tau dvidešimt (1978)
* Mergelės kūnas (1979)
* Senza buccia (1979)
* Duok penkis (1980)
* Vaiduoklis mano lovoje (1981)
* Grifai virš miesto (1981)
* L‘alcova (1985)
* Malonumas (1985)
* Geismas (1986)
* Noras stebėti (1986)

## Šaltiniai

## Nuorodos

* IMDb profilis
Pasaulio buriavimo čempionatas

**Pasaulio buriavimo čempionatas** – olimpinių buriavimo klasių pasaulio čempionatas, kurį kas ketverius metus organizuoja tarptautinė buriavimo federacija.

## Čempionatai

## Burlaivių klasės

: **V** - vyrai, **M** - moterys, **A** - atvira klasė, **Š** - mišrios poros.

## Medalių lentelė (2003-2018)

## Šaltiniai

## Nuorodos
* The Sports: Rezultatai
* World Sailing svetainė
Indie žaidimas

**Indie žaidimas**, **nepriklausomas kompiuterinis žaidimas** () – kompiuterinis žaidimas, kuris dažnai yra sukurtas be leidėjo finansinės paramos, nors kai kurie žaidimai, kuriuos finansuoja leidėjas, vis dar laikomi „indie“. Indie žaidimai dažnai būna inovatoriški ir platinami skaitmeniniu būdu. Indie žaidimų populiarumus ženkliai išaugo antrojoje XXI a. 1-ojo dešimtmečio pusėje, pirmiausiai dėl naujų platinimo internetu būdų ir kūrimo priemonių. Kai kurie tokių žaidimų, pvz., „Undertale“, „Braid“, „World of Goo“ ir „Minecraft“, tapo finansiškai sėkmingais produktais.

## Apžvalga
Nėra tikslaus, plačiai pripažįstamo indie žaidimų apibrėžimo, tačiau tokie žaidimai paprastai pasižymi tam tikromis savybėmis. Indie žaidimus kuria individualūs asmenys, nedidelės komandos ar nedidelės nepriklausomos įmonės; įmonės, kurios dažnai būna specialiai suformuotos vienam konkrečiam žaidimui kurti. Paprastai indie žaidimai turinio prasme yra mažesni nei „blokbasteriai“. Indie žaidimų kūrėjų paprastai finansiškai neremia jokie leidėjai (kurie vengia rizikos ir nori didelio biudžeto žaidimų), biudžeto beveik nebūna arba jis būna labai mažas. Kadangi tokių žaidimų kūrėjai yra nepriklausomi, jų neveikia įvairūs kontroliuojamojo pobūdžio interesai ar kūrybiniai apribojimai, jiems taip pat nereikia sulaukti patvirtinimo iš leidėjo, ko populiariųjų žaidimų kūrėjai paprastai išvengti negali. Taigi, projektavimo sprendimai neapsiriboja priskirtu biudžetu. Be to, mažesni komandos dydžiai padidina individualų dalyvavimą. Indie žaidimai gali būti laikomi trečiųjų šalių žaidimais, jei jie sukurti sistemai, kuri nepriklauso indie įmonei. Pvz., Nintendo Switch konsolei skirtas „Minecraft“ vienu metu yra ir indie žaidimas ir trečiosios šalies žaidimas.

Kuriami nedidelių komandų, be didelių užmojų ir kūrybinių apribojimų indie žaidimai plačiai tapo žinomi dėl naujovių, kūrybiškumo ir meninių eksperimentų. Negalėdami sukurti naujoviškos grafikos, kūrėjai gali pasikliauti žaidimo stiliaus naujovėmis. Žaidimuose matyta tiek klasikinių žanrų panaudojimo, tiek naujų žaidimo stiliaus įvairovių. Tačiau etiketė „indie“ nereiškia, kad žaidime orientuojamasi į naujoves. Tiesą sakant, dauguma „indie“ etiketei priskiriamų žaidimų gali būti prastos kokybės ir neorientuoti į pelno gavimą.

Be to, indie žaidimai neturi būti visiškai atskirti nuo didelių leidėjų, kad juos galima būtų laikyti indie. Pavyzdžiui, „Supergiant Games“ sukurtas žaidimas „Bastion“ buvo išplatintas „Warner Bros. Interactive“. Nors „Warner Bros.“ finansavo žaidimo platinimo ir rinkodaros išlaidas, „Supergiant Games“ atsisakė bet kokio finansavimo kūrimo išlaidoms padengti, sukurdami žaidimą iš savų pinigų, o toks žaidimas industrijos pripažįstamas nepriklausomu.

## Žaidimų kūrimas
Norėdami gauti lėšų žaidimui, kūrėjai gali sukurti į sutelktinį finansavimą internete orientuotą kampaniją, surasdami leidėją arba gaudami paramą iš bendruomenės, susiformavusios žaidimo kūrimo eigoje. Neturėdami leidėjų, žaidimų kūrėjai paprastai remiasi internetinėmis platinimo priemonėmis. Dauguma indie žaidimų netampa svariai pelningais.

## Šaltiniai

### Literatūra

* 
* 

* 
* 
*
Aleksandros projektas

**Aleksandros projektas** () – 2003 m. sukurtas psichologinis trileris.

## Turinys

Per savo gimtadienį Styvas grįžta namo, tačiau neranda nei žmonos Aleksandros, nei abiejų vaikų. Ant kėdės jam palikta vaizdajuostė su kvietimu ją peržiūrėti. Pradžioje jis mato įrašytus vaikų sveikinimus, paskui, šiems pasišalinus, žmonos jam skirtą šokį, po kurio ši pradeda kalbėti ir skųstis nenusisekusiu judviejų šeimyniniu gyvenimu. Neapsikentęs Styvas bando prasukti vaizdajuostę jos nežiūrėdamas, kol pamato žmonos rankose pistoletą. Padaręs pauzę, Styvas nori išeiti į lauką, tačiau randa užrakintas visas duris, telefoną atjungtą, todėl yra priverstas grįžti ir toliau žiūrėti žmonos paliktą įrašą...

## Pagrindiniai aktoriai
: *Aktorius – vaidmuo*
* Gary Sweet – Styvas
* Helen Buday – Aleksandra
* Bogdan Koca – Bilas
* Samantha Knigge – Ema
* Jack Christie – Semas
* Geoff Revell – Rodnis
* Eileen Darley – Kristina 

## Pagrindiniai apdovanojimai
* Berlyno kino festivalis – Auksinio lokio nominacija 
* Valjadolido filmų festivalis – geriausia aktorė (H. Buday)
2018 m. pasaulio buriavimo čempionatas

**2018 m. pasaulio buriavimo čempionatas** – 5-asis olimpinių buriavimo klasių pasaulio čempionatas, kurį organizavo tarptautinė buriavimo federacija. Čempionatas pirmą kartą vyko Danijoje, Orhuso mieste. Turnyro metu buvo išdalinta 101 pakvietimas į buriavimo varžybas 2020 m. Tokijo olimpiadoje.

2018 m. pasaulio čempionate pirmą kartą vyks jėgos aitvarų varžybos.

## Miesto rinkimai
Keturi miestai varžėsi dėl teisės surengti 2018 m. pasaulio čempionatą:
* Orhusas, Danija
* Busanas, Pietų Korėja
* Haga, Nyderlandai
* Gdynė, Lenkija

Orhusas laimėjo teisę rengti pasaulio čempionatą.

## Kalendorius

## Medalininkai
### Vyrai

### Moterys

### Mišrios poros

## Medalių lentelė

## Dalyvavusios šalys
Iki 2018 m. gegužės - 83 šalys pateikė prašymus dalyvauti pasaulio čempionate.

:Skliausteliuose pateikiamas dalyvaujančių valčių skaičius

### Lietuva čempionate

## Olimpinės kvotos
Šalys pasaulio čempionate pelniusios kvotas į 2020 m. vasaros olimpines žaidynes:

## Šaltiniai

## Nuorodos
* Oficiali svetainė
Björn Kuipers

**Bjornas Kioipersas** () – futbolo teisėjas iš Nyderlandų. Asistentai – Sander van Roekel ir Erwin Zeinstra.

Kioipersas teisėjavo 2013 m. Europos lygos, 2013 m. Konfederacijų taurės, 2014 m. UEFA Čempionų lygos, 2018 m. Europos lygos, XVI Europos futbolo čempionato finaluose. FIFA tarptautinis teisėjas nuo 2006 m.

## Teisėjavimas pasaulio čempionatuose

## Šaltiniai
Samantabhadra

**Samantabhadra** (, , ) – bodhisatva budistinėje mitologijoje. Aprašomas įvairiose mahajanos sūtrose, pavyzdžiui, „Suvarnaprabhasoje“, tai pat kai kuriuose „Pradžniaparamitos“ ciklo tekstuose. „Saddharmapundarikoje“ aprašomi stebukliniai Samantabhadros poelgiai dar iki Budos Šakjamunio laikų. Jis pažadąs ginti Budos mokymą ir palaikyti studijuojančius budizmą. „Gandavjūha sūtroje“ pagrindinis veikėjas Sudhana aukščiausią mokymą gauna iš Samantabhadros. Ši dievybė minima ir tarp aštuonių svarbiausių mahajanos bodhisatvų. Vadžrajanoje Samantabhadra laikomas budos Vairočanos apraiška.

Samantabhadra paprastai vaizduojamas sėdįs ant šešiagalvio dramblio, rankų ir jose laikomų simbolinių daiktų skaičius skiriasi, bet visada vaizduojamas laikąs lotosą.

Tibeto budizme Samantabhadra taip pat laikomas buda. Njingmos mokyklos tradicijoje Samantabhadra iškyla kaip pirminis (adi) buda. Ten jis vaizduojamas be rūbų, tamsiai mėlynas, meditacijos sėdėsenoje, be simbolinių daiktų, su savo pora (jub-jam) – pradžnia Samantabhadre. Pasakojama, kad Samantabhadros danguje (Akaništhoje) lankęsis mitinis Tibeto budizmo pradininkas Padmasambhava.

Vardas *Samantabhadra* sanskritu reiškia „visuotinė palaima“.

## Literatūra
* Detlef Ingo Lauf, *Tibetan sacred art*, Berk.-L., 1976;
* Yeshe Tsogyal, *The life and liberation of Padmasambhava*, v. 1-2, Emeryville, 1978.

## Šaltiniai
Vairočana

**Vairočana** (, , ) – vienas iš budų budistinėje mahajanos ir vadžrajanos mitologijoje. Jo kultas iškilo apie I tūkstm. m. e. viduryje.

„Gandavjūha sūtroje“ vaizduojamas švytįs it saulė, jo šviesa pasiekia visus begalinės erdvės kampelius. „Mahavairočana sūtroje“ (VII a.) Vairočana vaizduojamas kaip pagrindinis buda. Vadžrajanoje jis yra vienas iš tobulųjų meditacijos budų (dhjani budų arba tathagatų). Dhjani budų mandaloje jis vaizduojamas viduryje arba rytuose, baltas, laikąs rankoje „mokymo ratą“ (dharmačakrą). Jo pradžnia ir moteriškas atitikmuo – Vadžradhatešvarė iš kurios apsireiškia bodhisatva Samantabhadra. Žemiškąja Vairočanos apraiška laikomas praeities buda Krakuččhanda. Ypač svarbus Vairočana kinų ir japonų budizme, kur jis laikomas vienu iš pirmykščių (adi) budų.
 
Vardas *vairocana* sanskritu reiškia „visa nušviečiantis, švytintis“ (iš *vi-ruc-* „nušvisti, nušviesti“).


Hokoji(rushanabutsu).jpg|Budos Vairočanos skulptūra Kobėje (Japonija)
청주 용암사 석조비로자나불상 04.jpg|Budos Vairočanos skulptūra Pietų Korėjoje
Luoyang 2006 7-44.jpg|Budos Vairočanos skulptūra (VII a., Tangų dinastija)


## Šaltiniai
Lilas ir Innomine

**Lilas ir Innomine** – hiphopo muzikos duetas iš Vilniaus, susibūręs 2009 m. Grupė yra išleidusi 5 albumus, laimėjusi Lietuvos hip-hop muzikos, M.A.M.A. apdovanojimus. Intensyviai koncertavo festivaliuose, klubuose ir arenose visoje Lietuvoje, tačiau 2020 m. užbaigė savo projektą ir grupės nariai išsiskirstė.

Po grupės išsiskirstymo Lilas tęsė muzikinę karjera dainuodamas solo, pasilikęs Lilo slapyvardį - Konstantinas Lilas. Innomine taip pat toliau rašė bei prodiusavo muziką teatrams. 

## Diskografija

### Albumai

### Kompiliacijos

### Singlai

## Apdovanojimai

## Koncertiniai turai

### „Leisk man šlykštėtis“

### „Viskas“

### „Po penkerių metų/AKNB“

## Šaltiniai
Bastion

**Bastion** – veiksmo vaidmenų kompiuterinis žaidimas, kurį sukūrė nepriklausoma įmonė „Supergiant Games“, o 2011 m. liepos 20 d. išleido „Warner Bros. Interactive Entertainment“.

Žaidime žaidėjas valdo „vaikį“ (*the Kid*), keliaudamas ore sklendžiančiomis, fantastinės tematikos aplinkomis ir kaudamasis su įvairių rūšių priešais. Žaidimas pasižymi dinamine įgarsintojo balsu pasakojama istorija, dvimatės izometrinės grafikos aplinka bei ranka pieštu, spalvingu meniniu stiliumi. „Bastion“ istorija sukasi apie vaikį, kuris keliaudamas po pasaulį renka akmens skaldą, siekdamas įjungti konstrukciją, žinomą Bastiono pavadinimu, po ištikusios apokaliptinės nelaimės.

Muziką žaidimui parašė kompozitorius Darren Korb.
Leisk Man Šlykštėtis

**„Leisk Man Šlykštėtis“** – 4-asis hiphopo dueto „Lilas ir Innomine“ studijinis albumas, išleistas 2017 m. lapkričio 24 d. 

Albumą nuo pat pirmosios jo dainos pristatymo iki paskutinio koncerto akordo lydėjo personažas – baltais drabužiais pasipuošusi ir baltu balionu nešina mergina. Iš vizualizacijų personažas buvo perkeltas tiek į reklaminius stendus, tiek į „Galapagų festivalį“. Pasak dueto nario Lilo, tai „personažas, nešantis tam tikrą žinią, ir keliantis klausimus“.

## Dainų sąrašas

## Išnašos

## Nuorodos
* „Leisk Man Šlykštėtis“ Pakartot svetainėje
* „Leisk Man Šlykštėtis“ Discogs svetainėje
Sangailis

**Sangailis** – ežeras Lietuvoje, Kėdainių rajone, 2 km į šiaurę nuo Šėtos, į pietus nuo Sangailų. Ežeras ovalus, ilgis iš šiaurės vakarų į pietryčius – 0,11 km, plotis – iki 0,08 km. Altitudė 62,2 m. Krantai žemi, gausiai apaugę medžiais ir krūmynais. Į rytus telkšo Sangailių karjerų tvenkiniai, eina kelias , netoli šiaurės rytinio kranto stūkso Sangailų piliakalnis. Ežeras nenutekantis, priklauso Obelies baseinui.

## Šaltiniai
Times Higher Education World University Ranking

**Times Higher Education World University Ranking** – universitetų reitingas, kurį Times Higher Education pradėjo rengti 2010 m.

Šis reitingas gaunamas iš kelių dalių:

# Dėstymas (30%)
## Reputacijos apklausa apie dėstymą (15%)
## Studentų kiekis, tenkantis vienam dėstytojui (4,5%)
## Apsigynusių doktorantų ir bakalaurų kiekių santykis (2,25%)
## Apsigynusių doktorantų ir dėstytojų kiekių santykis (6%)
## Institucijos pajamos, tenkančios vienam dėstytojui (2,25%)
# Moksliniai tyrimai (30%)
## Reputacijos apklausa apie mokslinius tyrimus (18%)
## Pajamos iš mokslinių tyrimų (6%)
## Mokslo darbų kiekis (6%)
# Mokslo darbų citavimas (30%)
# Pajamos iš pramonės (2,25%)
# Tarptautiškumas (7,25%)
## Užsienio studentų dalis (2,25%)
## Užsienio dėstytojų dalis (2,25%)
## Publikacijų su užsienio bendraautoriais kiekis (2,25%)

Sudarant reitingą naudojama „Scopus“ publikacijų duomenų bazė.

2014 m. šis reitingas buvo pripažintas vienu iš trijų pagrindinių universitetų reitingų, kartu su Academic Ranking of World Universities ir QS World University Rankings.

Šis reitingas kritikuotas dėl reputacijos nustatymo subjektyvumo.

## Išnašos

## Nuorodos
* Oficiali svetainė
Balsavimas

**Balsavimas** – balsų pateikimas sprendžiant klausimą susirinkime arba rinkimuose.

Galimas tiek slaptas balsavimas, tiek viešas balsavimas.

Galimas paprastasis balsavimas, kai tiesiog nustatoma, kiek buvo balsavusių už ar prieš, bei vardinis balsavimas, kai nustatoma, kas kaip balsavo.

Esant dviem variantams paprasčiausia tiesiog skaičiuoti, kiek balsų paduota už kurį. Esant daugiau variantų irgi galima skaičiuoti balsus paduotus už kiekvieną, bet taip pat galima naudoti prioritetinį balsavimą, kai balsuojantieji turi variantus išrikiuoti, pritariamąjį balsavimą, kai balsuojantieji nurodo, kurie variantai juos tenkina, arba intervalinį balsavimą, kai balsuotojai paskirsto palaikomiems variantams nustatytą kiekį balsų, kardinalinį balsavimą, kai balsuotojai atskirai įvertina kiekvieno varianto palaikymą (pritariamasis balsavimas yra kardinalinio balsavimo atskiras atvejis).

## Išnašos

## Nuorodos
Grimšo tema

**Grimšo tema** – tai dviejų, *skirtingai einančių* juodųjų linijinių šachmatų figūrų tarpusavio užstojimas, jų susikirtimo laukelyje, be baltųjų figūros aukos.

Tarpusavio užstojimai naudojami tarp rikio ir bokšto, arba tarp rikio ir pėstininko.

Rikio ir pėstininko tarpusavio užstojimas vadinamas *pėstininko Grimšu*.

Grimšo užstojimas baltosiomis figūromis vadinamas *baltuoju Grimšu*.

## Istorija

Temą 1850 m. atrado anglų šachmatų kompozitorius Valteris Grimšas. Jo vardu ir pavadinta tema.

## Grimšo temos uždaviniai

### Savitumas

Grimšo temą iliustruoja Vernerio Špekmano miniatiūra.

Po 1. Va2! baltieji grasina 2. Vg8#. Juodieji laukelį g8 nuo šio baltųjų valdovės grasinimo gali laukelyje d5 užstoti figūromis, bet tai jų negelbsti, nes po 1…. Bd5 užstojamas savas rikis laukelyje f3, todėl šis laukelio a8 nebekontroliuoja ir baltųjų valdovė skelbia matą ėjimu 2.Va8#.

Jei juodieji ginasi ėjimu 1…Rd5, jie užstoja savo bokštą laukelyje f5, todėl baltieji
gali matuoti ėjimu 2.Va3#.

Grimšo tema uždavinyje gali būti naudojama ir po kelis kartus. Levo Lošinskio kompozicijoje turime trigubą Grimšą laukeliuose: b7, f6 ir g7, kuriuose susikerta trys poros linijinių figūrų.

H. Aueso uždavinyje baltojo Grimšo tema panaudota *[[Tiesioginis_šachmatų_uždavinys#Klaidinantis_pėdsakas|klaidinančiųjų pėdsakų]]* fazėje, bet ji naudojama ir uždavinio *[[Tiesioginis_šachmatų_uždavinys#Sprendinys|tikrojo sprendinio]]* fazėje (žr. T.R. Dosonas. Refleksinis matas dviem ėjimais).

|width="33%" |

|width="33%" |

### Paplitimas
Šią temą šachmatų kompozitoriai naudoja, kurdami :tiesioginius, sutarto mato, atvirkščio mato, refleksinio mato, pasakiškus ir su pasakiškosiomis figūromis šachmatų uždavinius ir etiudus.

{|

|width="33%" |

|width="33%" |

## Šaltiniai

## Nuorodos
* Grimšo tema dviejų ėjimų tiesioginiuose uždaviniuose
* Grimšo tema atvirkščio mato uždaviniuose
* Grimšo tema refleksinio mato uždaviniuose
* Grimšo tema sutarto mato uždaviniuose
* Grimšo tema pasakiškuose uždaviniuose
KF Gryka

**„Gryka“** – Kosovo futbolo klubas iš Lapušniko.

## Istorija

Kosovui tapus nepriklausoma valstybe, klubas dalyvauja šalies futbolo pirmenybėse.

2017–2018 m. sezone žaidė Antroje lygoje (III), jose užėmė pirmą vietą ir pateko į Pirmą lygą (II pakopa).

## Sezonai

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* facebook paskyra
* RSSSF duomenų bazė
Karina (Lilas ir Innomine daina)

**„Karina“** – Lietuvos hiphopo dueto Lilas ir Innomine atliekama daina. Ji buvo išleista 2015 m. birželio 2 d. kaip trečiojo grupės studijinio albumo „Tu – Naktis“ pirmasis singlas. Dainai žodžius parašė Konstantinas Kiveris-Lilas, muziką sukūrė Rolandas Venckys-Innomine. „Karina“ susilaukė komercinės sėkmės. Daina debiutavo pirmoje radijo stoties ZIP FM TOP20 vietoje, o radijo stoties M-1 TOP40 – 14-oje vietoje (šiame tope aukščiausiai buvo pakilusi iki 7 pozicijos). Lietuvos hiphopo muzikos apdovanojimuose 2015 „Karina“ pelnė geriausios metų dainos nominaciją. Šis kūrinys taip pat buvo nominuotas „Metų kūrinio, dainos“ kategorijoje muzikiniuose apdovanojimuose M.A.M.A. 2015. Vien Youtube platformoje šis kūrinys yra perklausytas daugiau nei 10 milijonų kartų.

## Gyvi pasirodymai
Gyva kūrinio premjera įvyko 2015 m. birželio 12 d. Menų fabrike „LOFTAS“ surengtame koncerte „Didelis koncertas: G&G SINDIKATAS, LILAS IR INNOMINE, TIE GERESNI“. Lilas ir Innomine dainą atliko ir 2016 m. sausio 29 d. vykusių muzikinių apdovanojimų M.A.M.A. 2015 metu.

## Personalas

* Konstantinas Kiveris – teksto autorius, vokalas
* Rolandas Venckys – muzikos autorius, prodiuseris
* Evgenya Redko – vokalas
* Tadas Lukoševičius – gitara

## Apdovanojimai

 
## Top

## Sertifikatai

## Šaltiniai
2018–2019 m. UEFA Tautų lyga

**2018–2019 m. UEFA Tautų lyga** – pirmasis naujai sukurtos UEFA Tautų lygos sezonas. Jame dalyvavo 55 UEFA narės. Sezoną sudarė lygų varžybos (2018 m. rugsėjį-lapkritį) ir tautų lygos finalas (2019 m. birželį). Šie finalai buvo atrankos į XVI Europos futbolo čempionatą dalimi. Keturios komandos tampa šio čempionato dalyvėmis.

## Varžybų grafikas

## Komandų pasiekimai turnyre

## Varžybos

### A divizionas
#### I grupė

*  0:0 
*  2:1 
*  3:0 
*  2:1 
*  2:0 
*  2:2 

#### II grupė

*  6:0 
*  0:3 
*  2:1 
*  1:2 
*  2:0 
*  5:2 

#### III grupė

*  1:1 
*  1:0 
*  2:3 
*  0:1 
*  0:0 
*  1:1 

#### IV grupė

*  1:2 
*  6:0 
*  0:0 
*  2:3 
*  3:2 
*  2:1 

### B divizionas

#### I grupė

*  1:2 
*  1:0 
*  1:2 
*  1:0 
*  4:1 
*  1:0 

#### II grupė

*  1:2 
*  2:3 
*  0:0 
*  2:0 
*  0:1 
*  2:0 

#### III grupė

*  1:2 
*  1:0 
*  1:0 
*  2:0 
*  0:0 
*  1:2 

#### IV grupė

*  4:1 
*  2:0 
*  0:0 
*  0:1 
*  1:2 
*  0:0 

### C divizionas

#### I grupė

*  1:0 
*  2:0 
*  2:1 
*  2:0 
*  0:4 
*  3:2 

#### II grupė

*  1:0 
*  0:1 
*  2:1 
*  1:0 
*  1:0 
*  0:1 
*  3:3 
*  2:0 
*  2:0 
*  1:0 
*  2:0 
*  0:1 

#### III grupė

*  2:0 
*  1:2 
*  1:0 
*  2:1 
*  1:0 
*  2:1 
*  1:0 
*  1:1 
*  1:1 
*  1:1 
*  1:1 
*  0:2 

#### IV grupė

*  0:1 
*  0:0 
*  2:2 
*  2:0 
*  1:2 
*  0:2 
*  0:0 
*  1:4 
*  2:1 
*  3:0 
*  4:1 
*  0:1 

### D divizionas

#### I grupė

*  0:2 
*  0:0 
*  1:0 
*  1:1 
*  3:0 
*  1:1 
*  4:0 
*  0:3 
*  1:1 
*  1:1 
*  0:0 
*  2:1 

#### II grupė

*  5:0 
*  4:0 
*  0:3 
*  0:0 
*  1:0 
*  2:0 
*  3:0 
*  0:0 
*  0:1 
*  0:2 
*  1:1 
*  0:2 

#### III grupė

*  3:1 
*  0:0 
*  2:0 
*  1:1 
*  0:3 
*  3:1 
*  1:1 
*  1:1 
*  2:0 
*  0:5 
*  4:0 
*  1:1 

#### IV grupė

*  0:2 
*  2:1 
*  2:0 
*  2:0 
*  0:1 
*  4:1 
*  4:0 
*  2:1 
*  2:6 
*  0:2 
*  4:0 
*  2:2 

## Finalinis turnyras
A diviziono grupių nugalėtojai varžosi dėl turnyro čempiono titulo.

### Pusfinaliai

### Mažasis finalas

### Finalas

## Šaltiniai
Just Dance 2019

**Just Dance 2019** – „Ubisoft“ kuriamas šokių žaidimas. „E3“ spaudos konferencijoje jis buvo oficialiai pristatyta 2018 m. birželio 11 d. Žaidimą planuojama išleisti 2018 m. spalio 23 d. „Nintendo Switch“, „Wii“, „Wii U“, „PlayStation 4“, „Xbox One“ ir „Xbox 360“ konsolėms.

## Žaidimo eiga
Kaip ir ankstesnėse dalyse, žaidėjai turi imituoti ekrane rodomą šokėjo choreografiją pasirinkta daina naudojant judesio valdiklius arba išmanųjį telefoną.

## Žaidimo dainos

## Nuorodos
* Oficiali svetainė
Just Dance 2018

**Just Dance 2018** – kompiuterinis šokių žaidimas, sukurtas „Ubisoft“. „E3“ spaudos konferencijos metu žaidimas pristatytas 2017 m. birželio 12 d. Rinkoje pasirodė 2017 m. spalio 24 d., skirtas PlayStation 3, PlayStation 4, Xbox 360, Xbox One, Wii, Wii U ir Nintendo Switch platformoms.

## Žaidimo eiga
Kaip ir ankstesnėse dalyse, žaidėjai turi imituoti ekrane pavaizduoto šokėjo choreografiją pasirinkta daina, naudojant judesio valdiklius ar atsisiuntę programėlę į išmanųjį telefoną. Naujas ekrane iššokantis žaidėjo judesių įvertinimas „Super“ buvo įtrauktas tarp „Good“ (liet. *gerai*) ir „Perfect“ (liet. *puikiai*) įvertinimų. Taip pat žaidime buvo pridėtas naujas režimas „Kids Mode“ (liet. *vaikų režimas*), siekiant suteikti žaidimo patirties jauniesiems žaidėjams.

## Žaidimo dainos

### Kids Mode

* A „(7)“ parodo, kad daina taip pat gali būti žaidžiamas 7 geno konsolėmis (Wii, Xbox 360 ir PlayStation 3).
* A „(JDU)“ parodo, kad daina šokama tik turint „Just Dance Unlimited“ abonementą.
* (JD1) rodo, kad daina taip pat yra ''Just Dance''.
* (JD2) rodo, kad daina taip pat yra *Just Dance 2*.
* (JD3) rodo, kad daina taip pat yra *Just Dance 3*.
* (JD4) rodo, kad daina taip pat yra *Just Dance 4*.
* (JD2014) rodo, kad daina taip pat yra Just Dance *2014 m*.
* (JD2015) rodo, kad daina taip pat yra *Just Dance 2015 m*.
* (JD2015 UPLAY) rodo, kad daina taip pat yra *Just Dance 2015 m.,*uPlay versija.
* (JD2016) rodo, kad daina taip pat yra Just Dance ''2016''.
* A "(JDU 2017 m.), " rodo, kad daina yra prieinama ir Just Dance *2017* Unlimited abonementams.
* A „(JDK)“ parodo, kad daina taip pat yra *Just Dance Kids*.
* A „(JDK2)“ parodo, kad daina taip pat yra *Just Dance Kids 2*.
* A „(JDK2014)“ parodo, kad daina taip pat yra *Just Dance Kids 2014 m*.

### Just Dance Unlimited
„Just Dance Unlimited“ yra prenumeruojama paslauga internete. Su „Just Dance Unlimited“ galima šokti dainas iš ankstesnių „Just Dance“ žaidimų, taip pat naujas dainas, kurios yra prieinamos tik „Just Dance Unlimited“ abonementams. Trijų mėnesių prenumerata „Just Dance Unlimited“ atkeliauja kartu su įsigytu žaidimu. Taip pat „Just Dance Unlimited“ yra prieinama žaidimų „Just Dance 2016“ ir „Just Dance 2017“ abonementams. „Just Dance 2018“ žaidimas palaiko „Just Dance Unlimited“ tik „PlayStation 4“, „Xbox One“, „Wii U“ ir „Nintendo Switch“ konsolėse.

Just Dance Unlimited dainos:

* 

## Išnašos

## Nuorodos
* Oficiali svetainė
Žemaičių grietininis

**Žemaičių grietininis** – senovinė rudeninė naminių obelų () veislė. Paplitusi Žemaitijoje, 1899 m. ir 1958 m. buvo įrašyta į Lietuvos Nacionalinį augalų veislių sąrašą.

## Aprašymas
Liaudiška veislė *Grietininio* vardu (, , ) pirmąkart plačiau aprašyta 1880 m. Lenkijos sodininkams skirtame žurnale „Ogrodnik Polski“. Straipsnyje minima, kad Blinstrubiškių dvare prie Raseinių šie obuoliai išsilaiko net iki vasario mėnesio, tuo tarpu kiek labiau į pietus augančiuose soduose (pvz., Belvederio dvare prie Nemuno) sandėliavimo laikas yra trumpesnis. Veislę prieš tai buvo tyręs iš Žemaitijos kilęs botanikas Edvardas Jančevskis. 

Pasodinus pradeda gausiau derėti po 3–4 metų, žydi vidutiniškai vėlai. Galingas kamienas su tankiu, rutulišku vainiku. Žiemos šalčiams vaismedžiai yra vidutiniškai atsparūs.

Vaisiai (vieno vidutinis svoris – 88 g) apvaliai cilindriški arba kūgiški, kartais neryškiai briaunoti. Odelė balta arba žalsvai balta, saulėtoje pusėje padengta rausvais
dryželiais. Minkštimas baltas arba gelsvai baltas ir labai sultingas, saldžiarūgščio vyno skonio. Obuoliai yra vidutiniškai atsparūs rauplėms ir tinkami transportavimui. Derlius skinamas rugpjūčio pabaigoje – rugsėjo pradžioje, vaisiai saugyklose išsilaiko iki gruodžio mėnesio.

## Šaltiniai
* Asta Blažytė. ''Senosios lietuviškos vaismedžių veislės'' 
* Śmietankowe // Ogrodnik Polski: dwutygodnik poświęcony wszystkim gałęziom ogrodnictwa, 1880 R.2 T.2 Nr. 1 str.3
Antanas Ridikas

**Antanas Ridikas** (g. 1921 m. vasario 25 d. Žaibiškėse, Užpalių valsčiuje, Utenos apskrityje – m. 2007 m. rugsėjo 20 d. Druskininkuose)– Lietuvos miškininkas, poetas, rašytojas.

## Biografija

Antanas Ridikas mokėsi Užpalių gimnazijoje, baigė Trakų mokytojų seminariją, 1956 m. iš Vilniaus persikėlė į Ukmergę. 1962 m. baigė Žemės ūkio akademijos Miškų ūkio fakultetą. Dirbo Gegužinės (Trakų apskr.) pradinės mokyklos mokytoju, slapstėsi nuo vokiečių ir sovietinės valdžios mobilizacijos ir armiją, už tai buvo represuotas ir kalinamas.

Vėliau dirbo pieninėje, vartotojų kooperatyve, o įgijęs miškų ūkio inžinieriaus specialybę, 1956–1985 m. dirbo Ukmergės, Veisiejų ir Druskininkų miškų urėdijose. Latežerio, Baltašiškės girininkijų girininkas, Druskininkų miško chemijos ruožo viršinininkas. Domėjosi Lietuvos vietovių praeitimi, kultūros paveldu, žmonių likimais. Nuo jaunystės rašė eiles. Nuo 1990 m. kūrybą siuntinėjo į laikraščius „Gimtinė“, „Druskonis“ ir kt.

Žmona Genovaitė, dukros: Adrijana Kalpokienė (1957 - 2008) ir Almantė Ridikaitė

## Kūryba

Kūryboje vyrauja taupus metraršininko braižas, ryškai pastebima gyvenimo patirties branda, atklysta dažni praeities aidai, poetą jungiantį su gimtųjų Užpalių kraštu ir antrąja gimtine – Druskininkais. Poezijoje ryškiai prasišviečia daug buities, dvasinio paveldo, gamtos ir tėviškės konkretumo.

Priklausė Lietuvos kaimo rašytojų sąjungai, Lietuvos tautotyros draugijai.

## Bibliografija

* *Žalias šilas* (eilėraščiai, Jonava, 1994 m.)
* *Karo sūkuriuose* (proza, Jonava, 2002 m.)
* *Senajame kaime* (proza, Jonava, 1998 m.)
* *Pagirių aidai* (eilėraščiai, Jonava, 2000 m.)
* *Saulėlydžio varsos* (eilėraščiai, Vilnius, 2001 m.)
* *Lemties akimirkos* (eilėraščiai, Vilnius, 2002 m.)
* *Klajonių takais* (eilėraščiai, Vilnius, 2003 m.)
* *Per bundantį šilą* (eilėraščiai, Vilnius, 2003 m.)
* *Ant gyvenimo bangų* (eilėraščiai, Vilnius, 2004 m.)
* *Paparčio žiedo neradus* (eilėraščiai, Vilnius, 2005 m.)
* *Pasiklydusios svajonės* (eilėraščiai, Vilnius, 2006 m.)
* *Kryžkelių miglose* (eilėraščiai, Vilnius, 2007 m.)

## Šaltiniai
* *Lietuvos miškininkai* (biografinis žinynas) I–II dalis, (sudarytojas G. Isokas) Vilnius, 1997, psl. 330.
*Mūsų girios 1999 m. Nr 
*Veisiejų miškų urėdijos istorija, 2004
* Kazys Račkauskas, *Europoje su savo kraičiu*. Vilnius, 2015.
* Lietuvos kaimo rašytojų sąjungos informacija.
Mga

**Mga** () – upė Rusijoje, Leningrado srityje; Nevos kairysis intakas. Prasideda durpynuose į pietus nuo Nazijos, išteka iš Maluksino ežero. Teka šiaurės vakarų kryptimi, miškingomis, retai gyvenamomis vietomis. Įteka į Nevą ties Pavlovu.

Didžiausi intakai: Voitolovka (kairysis), Beriozovka (dešinysis).

Didesnės gyvenvietės prie Mgos: Sologubovka, Mga, Pavlovas.

## Šaltiniai
Sista

**Sista** () – upė Rusijoje, Leningrado srityje. Prasideda Ižorų aukštumoje, išteka iš Korostovicų ežero. Teka daugiausia į šiaurę, miškingomis vietomis, kai kur – laukais, pievomis, šilais. Įteka į Suomijos įlanką (Koporjės užutėkį) ties Sisto-Palkino kaimu.

Intakai: Lamoša, Vaba (dešinieji), Suma (kairysis).

Didesnės gyvenvietės prie Sistos: Nepovas, Nežnovas, Sisto-Palkinas.

## Šaltiniai
Kolpė

**Kolpė** () – upė Rusijoje, Leningrado ir Vologdos srityse; Sudos dešinysis intakas (Volgos baseinas). Prasideda Vepsų aukštumoje, išteka iš Jekšozero ežero. Vinguriuoja Mologos–Šeksnos žemuma daugiausia į pietryčius, pro miškingas vietoves. Įteka į Sudą ties Ust Kolpe.

Didžiausi intakai: Krupenis (kairysis), Šužba, Vešarka (dešinieji).

Upė maitinama mišrių vandenų, ypač sniego tirpsmo vandens. Patvinsta balandžio–gegužės mėnesiais, laikosi užšalusi nuo lapkričio iki balandžio antros pusės arba gegužės pradžios. Naudota medienos plukdymui.

Prie Kolpės įsikūręs Babajevo miestas.

## Šaltiniai
Vologda (upė)

**Vologda** () – upė Rusijoje, Vologdos srityje; Suchonos dešinysis intakas (Šiaurinės Dvinos baseinas). Prasideda miškingoje vietovėje į šiaurės vakarus nuo Vologdos miesto. Aukštupyje tėkmė greita, o vėliau labai sulėtėja.

Didžiausi intakai: Tošnia, Maslenaja (dešinieji).

Vologda laivuojama nuo Tošnios žiočių.

Prie upės įsikūręs Vologdos miestas. Upė pasižymi dideliu užterštumu.

Upėvardis Vologda kildinamas iš finiškos šaknies *valg-*, reiškiančios „baltas, šviesus“ (per ).

## Šaltiniai
Leža

**Leža** () arba **Olidovka** (*Олидовка*) – upė Rusijoje, Vologdos srityje; Suchonos dešinysis intakas (Šiaurinės Dvinos baseinas). Prasideda ties Vologdos, Kostromos ir Jaroslavlio sričių sienų sandūra. Teka šiaurės, šiaurės vakarų kryptimi. Žemupyje, po santakos su Komiola, labai išplatėja, labai lėtai teka pro žemumą. Protaka jungiasi su Vologdos upe. Įteka į Suchoną 494 km nuo jos žiočių.

Didžiausi intakai: Komiola, Senga (kairieji), Velikaja (dešinysis).

Leža smarkiausiai patvinsta balandžio pabaigoje, vasarą ir žiemą nusenka. Laikosi užšalusi nuo spalio iki balandžio pabaigos arba gegužės pradžios. Naudota miško plukdymui.

Netoli Ležos įsikūrusi Vochtogos miesto tipo gyvenvietė.

## Šaltiniai
Dvinica

**Dvinica** () – upė Rusijoje, Vologdos srityje; Suchonos kairysis intakas (Šiaurinės Dvinos baseinas). Prasideda Didžiosiose pelkėse, į pietus nuo Charovsko. Aukštupyje teka į pietryčius lygiagrečiai su Charovsko kalvagūbriu, toliau daro didelę kilpą į vakarus. Įteka į Suchoną 433 km nuo jos žiočių, ties Dvinicos kaimu.

Didžiausi intakai: Votča, Korbanka, Šorega (kairieji).

Upę maitina daugiausia lietaus ir sniego tirpsmo vandenys. Naudota miško plukdymui.

## Šaltiniai
Tolšma

**Tolšma** () – upė Rusijoje, Kostromos ir Vologdos srityse; Suchonos dešinysis intakas (Šiaurinės Dvinos baseinas). Prasideda Galičo aukštumoje, pelkėse netoli Chomutino kaimo. Teka miškingomis, retai gyvenamomis vietomis daugiausia į šiaurės vakarus. Įteka į Suchoną 331 km nuo jos žiočių, ties Krasnojės kaimu.

Didžiausias intakas: Jelšma (dešinysis).

Tolšma laikosi užšalusi nuo lapkričio pradžios iki balandžio pabaigos arba gegužės pradžios. Upę maitina daugiausia sniego tirpsmo vandenys. Naudota miško plukdymui.

Upėvardis kildinamas iš komių kalbos ir reiškia „vėjų žemė“ ( „vėjas, vėjuotas“).

## Šaltiniai
Lamų slėnis

**Lamų slėnis** – nuo 2011 m. leidžiamas skaitmeninis interjero, dizaino, mados, meno ir gyvenimo būdo žurnalas. 2016 m. pradėtas leisti spausdintu formatu. Internete pasirodo kas mėnesį, spausdintas albumas – šešis kartus per metus. Skaitmeninio ir popierinio žurnalų turinys skiriasi. Žurnalo įkūrėjai – Algė Ramanauskienė ir Elas Ramanauskas. Vyriausioji redaktorė – Karolina Kulda.  

Anksčiau dalyvavo pradedančių verslų skatinimo programoje „Startup Highway”. Skaitmeninis leidinys, skirtas planšetėms, pasirodęs dvejus metus iš eilės pelnė daugybę pripažinimų ir apdovanojimų pasaulyje.

## Šaltiniai
Vožega

**Vožega** () arba ***Voža*** (*Вожа*) – upė Rusijoje, Vologdos srityje; įteka į Vožės ežerą (Onegos baseinas). Prasideda Vagos aukštupio aukštumoje. Teka daugiausia į vakarus retai gyvenamomis, miškingomis vietovėmis. Vaga akmenuota, slenkstėta, vingiuota, tėkmė greita. Įteka į Vožės ežerą keturiomis protakomis.

Didžiausi intakai: Čiužga, Tavenga (dešinieji).

Netoli upės vidurupio įsikūrusi Vožegos miesto tipo gyvenvietė.

Upėvardis reiškia „Vožės [ežero] upė“ (antrasis sandas iš finų *joki, jõgi* – „upė“).

## Šaltiniai
Svidė

**Svidė** () – upė Rusijoje, Archangelsko srityje, Onegos baseine. Išteka iš Vožės ežero, teka retai gyvenamomis vietomis šiaurėn, įteka (dviem protakomis) į Lačios ežerą, iš kurio toliau išteka Onega. Vaga 40–120 m pločio, vietomis akmenuota.

Seniau Svidė iki Gorkos kaimo laivuota. XIX a. buvo įrengta prieplauka, šliuzas.

## Šaltiniai
2018 m. FEI pasaulio žirgų sporto žaidynės

**2018 m. FEI pasaulio žirgų sporto žaidynės** – 8-osios žirginio sporto žaidynės, kurias organizavo tarptautinė žirgų sporto federacija. Čempionatas antrą kartą vyko JAV. Turnyro metu buvo išdalinti pakvietimai į jojimo varžybas 2020 m. Tokijo olimpiadoje.

## Medalininkai
### Dailusis jojimas

### Važiavimas kinkiniais

### Ištvermės jojimas

2018 m. rugsėjo 12 d. ryte duotas startas ištvermės jojimo varžyboms. Po pirmojo rato lenktynės sustabdytos dėl blogai sužymėtos trasos ir ne ten nuklydusių sportininkų. Praėjus pusdieniui ir sužymėjus trasą - varžybos pradėtos iš naujo. Sportininkams įveikus dar vieną ratą teisėjai sustabdė varžybas dėl aukštos temperatūros ir drėgmės.

### Trikovė

### Konkūras

### Vadeliojimas

### Voltirižavimas

### Neįgaliųjų meninis jojimas

## Dalyvaujančios šalys

Likus savaitei iki žaidynių iš nominuotų sportininkų sąrašo pasitraukė vienintelė Lietuvos atstovė Alisija Zabavska.

## Olimpinės kvotos
2018 m. FEI pasaulio žirgų sporto žaidynėse buvo išdalinti komandiniai pakvietimai į 2020 m. vasaros olimpines žaidynes:

## Nuorodos
* Oficiali svetainė
Trajonas

**Trajonas** () – miestelis JAV, Šiaurės Karolinos valstijos pietvakariuose. Gyventojų 1,6 tūkst. (2010 m. duomenys). Įsikūręs ant Mėlynojo kalnagūbrio atodangos. Tarp gyventojų populiarūs lauko užsiėmimai, tokie kaip jodinėjimas ar vaizduojamieji menai.

## Istorija
Trajono viršukalnė ir miestelis pavadinti Šiaurės Karolinos buvusio gubernatoriaus Viljamo Trajono (*William Tryon*), poste buvusio 1765–1771 m., garbei už jo inicijuotas derybas dėl taikos su čerokiais kruvinuoju laikotarpiu Prancūzų ir indėnų karų metu.

## Gyventojai

## Sportas
2018 m. miestelyje vyko 2018 m. FEI pasaulio žirgų sporto žaidynės.

## Nuorodos
* Oficiali svetainė
Viga

**Viga** () – upė Rusijoje, Kostromos srityje; Unžos dešinysis intakas (Volgos baseinas). Prasideda Galičo aukštumoje, Čuchlomos rajone, į pietus nuo Kurianovo kaimo. Teka miškingomis vietomis į šiaurės rytus. Vaga vinguriuota, sekli, akmeninga. Įteka į Unžą 342 km nuo jos žiočių, ties riba su Vologdos sritimi.

Didžiausi intakai: Ida, Vochtoma (kairieji), Melša, Kistė (dešinieji).
Viga laikosi užšalusi nuo lapkričio iki balandžio pradžios. Upę maitina daugiausia lietaus ir sniego tirpsmo vandenys. Naudota miško plukdymui.

Pagrindinė gyvenvietė prie upės – Sudajus.

## Šaltiniai